Mats Weinholdt

Mats Dragseth Weinholdt (født 10. april 1985) er en norsk tidligere fotballspiller, nå en freestyle ballkunstner. Han ble kjent for det norske publikumet gjennom underholdningsprogrammet «Norske Talenter» på TV 2 i 2008.

 Bakgrunn 
I barneårene spilte Weinholdt fotball for Skeid, der hans far, forfatter og fysioterapeut, Tom Weinholdt, spilte på A-laget på 1960-tallet. Han gikk seinere til Gjelleråsen i ungdomsårene. Weinholdt spilte ving, og på banen var hurtighet kombinert med god teknikk hans varemerke. 

Weinholdt var elev ved idrettslinjen ved Bjerke videregående skole fra 2001–2004, sammen med blant andre Mohammed «Moa» Abdellaoue og Bjørnar Holmvik.

Han gikk senere fra Gjelleråsen tilbake til Skeid, og har etter det vært innom Hønefoss, Skjetten og Lillehammer.Romerikes Blad rb.no: Publisert: 6. juli 2008 Triksekongen utfordrer Carew og Zlatan  Besøkt: 28. april 2009 I 2006 var han involvert i en alvorlig trafikkulykke, der han fikk en ryggskade som tvang ham til å legge opp som fotballspiller.VG vg.no: Publisert: 22. februar 2008 Trafikkulykke gjorde ham til triksekonge  Besøkt: 29. april 2009 

I 2008 bla Weinholdt kjent som en talentfull ballkunstner i fotball gjennom TV 2-programmet «Norske Talenter». Han kom der til finalerunden, men ble deretter stemt ut.Romerikes Blad Publisert: 2. mai 2008 rb.no: Norske talenter-Mats mistet faren – Motgangen har gjort meg sterkere Besøkt: 28. april 2009 

I 2010 var han én av to dansere for Bjørn Johan Muri i den norske finalen av Melodi Grand Prix. Med sangen «Yes Man» kom Muri på fjerdeplass i konkurransen som ble vunnet av Didrik Solli-Tangen.

På 90-tallet deltok han også i TV3-programmet Juniorsjansen der han imiterte og danset etter sitt store idol, Michael Jackson.

 Se også 
Liste over kjente elever ved Bjerke videregående skole

 Referanser 

 Eksterne lenker 
 matsweinholdt.no: Offisiell nettside

 vg.no: Se Mats Weinholdts utrolige triksekunster
 Youtube: Mats Weinholdt part1
 Youtube: norske talenter -SEMIFINALE- mats weinholdt

Kategori:Norske fotballspillere
Kategori:Fotballspillere for Skeid Fotball
Kategori:Fotballspillere for Gjelleråsen IF
Kategori:Fotballspillere for Hønefoss BK
Kategori:Fotballspillere for Skjetten SK
Kategori:Personer fra Oslo
Kategori:Fødsler i 1985
Kategori:Alumni fra Bjerke videregående skole
Kategori:Deltakere i Norske Talenter